projecte-aina/catalan_government_crawling huggingface dataset:
Concessió d'ajuts en espècie per entitats sense ànim de lucre de Catalunya dins del marc del servei de millora de la participació interna a les entitats sense ànim de lucre de Catalunya.
Les entitats sense ànim de lucre tenen com a finalitat l'associació de persones jurídiques privades que s'uneixen de manera voluntària, lliure i solidària per aconseguir, sense afany de lucre, una finalitat comuna d'interès general o particular i es comprometen a posar en comú llurs coneixements, activitats o recursos econòmics amb caràcter temporal o indefinit
Entitats sense ànim de lucre, dins de l'àmbit territorial de Catalunya.
L'objectiu del premi és distingir els treballs de recerca que versin sobre el foment de memòria democràtica als països catalans del 1931 al 1980 duts a terme durant el curs acadèmic corresponent a l'any de la convocatòria.
Aquests treballs han de ser originals, inèdits i elaborats individualment.
El Premi consisteix en un diploma de reconeixement per la tasca realitzada, la publicació del treball o treballs guanyadors i una dotació econòmica per al primer premi i les dues mencions especials que destaquin pel seu interès i qualitat.
La dotació econòmica del primer premi i de les dues mencions especials es determinarà en cada convocatòria d'acord amb la disponibilitat pressupostària.
El tutor del treball premiat, així com els tutors dels treballs finalistes, rebran un diploma de reconeixement.
També s'atorgarà una menció al centre educatiu al qual pertanyi la persona guanyadora del Premi.
Atorgament del Premi al treball "El règim franquista a Barcelona i el tercer vèrtex de l'eix.
La relació amb l'imperi japonès durant la Segona Guerra Mundial".
Els alumnes matriculats en batxillerat en centres educatius ubicats en territori català que hagin elaborat treballs de recerca que tinguin l'objecte sobre el foment de la memòria democràtica als països catalans del 1931 al 1980, duts a terme durant el curs acadèmic 2018/2019, corresponent a l'any de la convocatòria.
Convocatòria de 16 beques per a projectes de recerca, estudis i anàlisis en els àmbits de l'execució penal, la mediació penal, l'atenció a la víctima, l'Administració de justícia, el dret civil català i l'ordenament jurídic català.
Presentació de sol·licituds: del 24 de setembre al 13 d'octubre de 2020
Hi ha dues modalitats, segons el beneficiari:
Es pot participar en aquesta convocatòria individualment o formant un equip de recerca.
Quan es tracti d'agrupacions de persones físiques que es presenten com a equip de recerca s'han de fer constar expressament, tant en la sol·licitud com en l'acord de concessió, els compromisos d'execució assumits per cada membre de l'agrupació, així com l'import de la subvenció que s'ha d'aplicar a cada un, els quals també tenen la consideració de beneficiaris.
Beques de col·laboració per desenvolupar estudis i treballs relacionats amb els diferents àmbits d'actuació del Centre d'Estudis Jurídics i Formació Especialitzada del Departament de Justícia, i per dur a terme tasques d'assistència i suport a les activitats del Centre.
Beques de col·laboració en la formació en matèries pròpies del Centre
Estudiants de les universitats catalanes que estiguin cursant els graus sempre que hagin superat un mínim de 120 crèdits, o que s'hagin llicenciat o graduat l'any de publicació de la convocatòria en psicologia de les organitzacions, pedagogia, sociologia, dret, criminologia o qualsevol altra que sigui i d'interès per a l'organització.
Beques de col·laboració en les investigacions de l'àmbit d'execució penal
Estudiants de les universitats catalanes que estiguin cursant graus sempre que hagin superat un mínim de 120 crèdits, o que s'hagin llicenciat o graduat l'any de publicació de la convocatòria en psicologia de les organitzacions, pedagogia, sociologia, dret, criminologia o qualsevol altra que sigui d'interès per a l'organització.
Beca de col·laboració en arxiu i gestió administrativa
Estudiants de les universitats catalanes que estiguin cursant o s'hagin llicenciat o graduat en el grau d'informació i documentació, el grau superior d'arxivística i gestió de documents o algun màster o postgrau relacionat amb arxivística i gestió documental.
Beca de col·laboració en gestió econòmica i administrativa
Estudiants de les universitats catalanes que estiguin cursant graus sempre que hagin superat un mínim de 90 crèdits, o que s'hagin llicenciat o graduat l'any de la convocatòria en economia, ciències empresarials, ciències polítiques i de l'administració, dret, matemàtiques.
També poden sol·licitar la beca els estudiants de cicles formatius superiors d'Administració o qualsevol altra que sigui d'interès per a l'organització i també els estudiants que estiguin fent una 2a carrera o grau, de màster o postgrau dels àmbits de formació assenyalats anteriorment o que hagin acabat aquests estudis l'any de publicació de la convocatòria.
Beca de col·laboració en biblioteconomia i documentació per a la Biblioteca del Centre d'Estudis Jurídics i Formació Especialitzada
Estudiants de les universitats catalanes que estiguin cursant el grau d'informació i documentació.
També poden sol·licitar la beca els estudiants que estiguin fent una segona carrera o grau, de màster o postgrau dels àmbits de formació assenyalats anteriorment o que hagin acabat aquests estudis l'any de la publicació de la convocatòria.
El termini per justificar l'ajut és de deu dies hàbils a comptar des de la data de finalització del període d'execució.
Documentació a adjuntar al compte justificatiu:
Fundacions, altres institucions sense finalitat de lucre, altres ens corporatius o famílies: han de fer l'aportació del compte justificatiu a través d'aquest portal.
Entitats públiques: han de fer l'aportació de document a través de l'extranet de les administracions públiques catalanes, plataforma EACAT.
Al formulari d'aportació del compte justificatiu (entitats no públiques i famílies):
Per aquells beneficiaris que siguin famílies (persones físiques que no desenvolupin activitat econòmica) podran presentar el compte justificatiu presencialment, a través dels punts de tramitació indicats.
També es pot presentar a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
En el cas d'haver fet la sol·licitud amb certificat digital també es pot utilitzar l'apartat La meva carpeta d'aquest mateix portal.
Si el compte justificatiu no reuneix els requisits que estableixen les bases reguladores, es requerirà al beneficiari per tal que esmeni els defectes en un termini de 10 dies.
En el cas que tot sigui correcte es farà efectiu el pagament en un únic lliurament.
Prèviament al reconeixement de l'obligació de cadascun dels pagaments, l'òrgan instructor comprovarà d'ofici si la persona beneficiària està al corrent de les obligacions tributàries i amb la Seguretat Social.
Es pot sol·licitar en qualsevol moment previ a l'inici de l'activitat.
Dades d'identificació de la persona física
El/La titular, en cas de ser persona física, haurà d'acreditar la seva identitat, així com el seu representant en cas de ser persona jurídica.
L'Administració comprovarà les dades d'identitat si disposa de l'autorització del/de la titular, en cas contrari el/la titular haurà de presentar còpia del NIF o del document acreditatiu equivalent (passaport o similar).
Dades d'identificació de la persona jurídica
L'entitat jurídica titular haurà d'estar legalment constituïda i la persona que actuï en representació seva haurà de disposar dels poders suficients per actuar com a tal.
L'Administració comprovarà al formulari si disposa de l'autorització del/de la titular per fer la consulta, en cas contrari el/la titular haurà de presentar la documentació acreditativa.
En el moment en que s'inicia el tràmit (presencialment o per correu) l'oficina OGE corresponent emet un rebut o carta de pagament en la qual figura el codi de barres corresponent a la liquidació.
Un cop es disposa d'aquesta carta de pagament, la taxa es pot fer efectiva.
La persona interessada haurà de tenir, prèviament, la liquidació de les taxes en la qual figura el codi de barres corresponent a la liquidació.
Si la persona és usuària de línia oberta "La Caixa" el pagament es podrà fer amb el codi PIN del rebut.
En canvi si no és usuària de línia oberta, el pagament s'haurà d'efectuar amb targeta de crèdit.
Un cop examinada i verificada la declaració responsable i pagades les taxes, la resolució del tràmit i el lliurament del certificat d'acreditació es realitza en el mateix moment.
L'administració atorgarà una contraseña identificativa per al centre.
En el cas que la sol·licitud s'hagi presentat mitjançant correu ordinari, es trametrà el document per aquesta mateixa via a l'adreça que hagi assenyalat el seu titular.
Documentació per acreditar la situació econòmica de la unitat familiar
A més d'aquesta documentació, el col·legi d'advocats que tramiti la sol·licitud i la comissió d'assistència jurídica gratuïta poden demanar documentació complementària per acreditar més específicament la situació econòmica de la unitat familiar segons les dades que s'indiquin de la persona sol·licitant.
Per poder accedir al dret d'assistència jurídica gratuïta, les persones físiques han d'acreditar uns recursos i ingressos anuals bruts de la unitat familiar que no superin els següents llindars de l'IPREM (Indicador Públic de Rendes d'Efectes Múltiples), segons els membres que formen la unitat familiar de la persona sol·licitant:
Per valorar l'existència de patrimoni suficient es té en compte la titularitat de béns immobles sempre que no constitueixin l'habitatge habitual del sol·licitant, així com els rendiments de capital mobiliari (art. 4 de la Llei 1/1996, modificada pel Reial decret llei 3/2013).
La sol·licitud l'ha de formalitzar el director del centre educatiu, en nom de l'alumne.
Del 17 de setembre al 16 d'octubre de 2019
El jurat valorarà fins a un màxim de 100 punts els treballs presentats, d'acord amb els criteris següents:
a) L'interès del tema: que el treball promogui el coneixement de fets poc coneguts o que generi conclusions alternatives a les existents (20 punts).
b) La contribució: que els resultats de la recerca ampliïn els coneixements sobre la matèria i promoguin noves línies de treball en memòria democràtica (25 punts).
c) La correcció metodològica, la coherència i el rigor científic en les conclusions: es valorarà l'ús de tècniques pròpies de la investigació social (20 punts).
d) La qualitat lingüística i la presentació general del treball (10 punts).
e) L'impacte: que el treball de recerca col·labori en el foment de la memòria democràtica fent-ne partícips als joves del país (10 punts).
f) La multidisciplinarietat de la memòria: l'adequació al currículum del batxillerat, l'ús d'eines TIC i la combinació de disciplines (10 punts).
g) La bibliografia, filmografia i altres fonts ben descrites i que hagin contribuït a la recerca (5 punts).
El director del centre educatiu haurà de signar la sol·licitud o bé amb un certificat de signatura electrònica (personal o de representant del centre), o bé amb l'IdcatMòbil (us podeu donar d'alta aquí ).
El termini màxim per resoldre és de sis mesos a comptar de l'endemà de la data de publicació de la convocatòria.
Transcorregut aquest termini sense que hi hagi resolució expressa, la sol·licitud s'entendrà desestimada per silenci administratiu.
L'òrgan competent per resoldre el Premi és el president del Memorial Democràtic, d'acord amb el veredicte del jurat.
El veredicte del jurat es farà públic a través del web del Memorial Democràtic i a Tràmits gencat i es publicarà en el DOGC.
Així mateix, es notificarà a les persones interessades mitjançant la publicació en el Tauler electrònic de l'Administració de la Generalitat de Catalunya ( tauler.gencat.cat ), sens perjudici que es puguin utilitzar addicionalment altres mitjans electrònics.
Contra la resolució de l'atorgament del premi, que exhaureix la via administrativa, les persones interessades poden interposar recurs contenciós administratiu davant els jutjats contenciosos administratius, en el termini de dos mesos des de la notificació, d'acord amb els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, o bé, es pot interposar potestativament recurs de reposició davant el mateix òrgan que ha dictat l'acte impugnat, en el termini d'un mes comptador de l'endemà de la notificació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com l'article 77 de la Llei 26/2010, de 3 d'agost, de règim jurídic i de procediment de les administracions públiques de Catalunya.
El termini per a presentar les sol·licituds serà des de l'endemà de la publicació de la convocatòria al DOGC fins a 12 mesos després de la publicació o fins la finalització del pressupost.
En el cas de comunitats de propietaris, a més de la documentació anterior:
El compliment d'aquests requisits s'acreditarà mitjançant la signatura de la declaració responsable que inclourà la sol·licitud de la subvenció.
Per aquells beneficiaris que siguin comunitats de propietaris i persones físiques les sol·licituds es presentaran per mitjans telemàtics a través d'aquest portal.
Per aquells beneficiaris que siguin famílies (persones físiques que no desenvolupin activitat econòmica) també podran presentar les sol·licituds al Districte Administratiu, al carrer Foc, 57, de Barcelona, amb cita prèvia i segons l'horari de Registre, a les oficines de Correus o a la resta de llocs indicats a l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.
Imprimir el formulari i els documents annex.
Portar a una oficina de registre o be, enviar-ho per correu administratiu.
Per internet, es pot consultar l'estat del tràmit a la secció La meva carpeta si disposeu de certificat digital.
Si no, ho podeu fer des de l'apartat " Estat de les meves gestions
Presencialment, al Districte Administratiu Carrer del Foc, 57; 08038 Barcelona.
El termini màxim per emetre la resolució i notificar-la serà de sis mesos, a comptar des de la data de presentació de les sol·licituds.
En el cas que l'òrgan competent no dicti i notifiqui la resolució en el termini de dos mesos, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
La resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya, sens perjudici que pugui utilitzar addicionalment altres mitjans.
Les persones interessades poden interposar recurs d'alçada davant el conseller/a del departament responsable del tràmit en el termini d'un mes a comptar des de l'endemà de la notificació de la resolució.
Utilitzeu aquest formulari només per aportar documentació addicional, no per respondre als requeriments que es puguin generar des de l'Administració un cop revisades les sol·licituds.
Fundacions, altres institucions sense finalitat de lucre, altres ens corporatius o famílies: han de fer l'aportació de documentació a través d'aquuest portal.
Entitats públiques: han de fer l'aportació de document a través de l'extranet de les administracions públiques catalanes, plataforma EACAT.
Al formulari d'aportació de documents (entitats no públiques i famílies):
Consulteu les condicions tècniques necessàries per a fer tràmits en línia a Tràmits Gencat
Les famílies (persones físiques que no desenvolupin activitat econòmica) també podran presentar les sol·licituds a les oficines de l'ICAEN, a les oficines de Correus o a la resta de llocs indicats a l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.
Podeu consultar l'estat de tramitació des de l'apartat Estat de les meves gestions d'aquest portal.
En el cas d'haver fet la sol·licitud amb certificat digital també podeu accedir a l'apartat La meva carpeta.
El termini per presentar sol·licituds és del 23 de febrer al 22 de maig de 2017.
En el cas d'entitats sense ànim de lucre:
En el cas de fundacions i associacions:
El compliment d'aquests requisits s'acreditarà mitjançant la signatura de la declaració responsable que inclourà la sol·licitud de la subvenció
Aquest tràmit es pot fer per internet amb certificat digital o IdCatMòbil
Famílies, fundacions i altres institucions:
Les sol·licitud s'han de presentar a través de la extranet de les administracions públiques catalanes, plataforma EACAT.
Aquells beneficiaris que siguin famílies (persones físiques que no desenvolupin activitat econòmica) també podran presentar les sol·licituds a les oficines de l'ICAEN, al carrer Pamplona, 113, de Barcelona, i amb l'horari de Registre de l'ICAEN que es pot consultar a llur pàgina web [URL], a les oficines de Correus o a la resta de llocs indicats a l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques.
Imprimir el formulari i els documents annex.
Portar a una oficina de registre o bé, enviar-ho per correu administratiu.
En el cas d'haver fet la sol·licitud amb certificat digital també es pot utilitzar l'apartat La meva carpeta d'aquest mateix portal.
El termini màxim per emetre la resolució i notificar-la serà de quatre mesos, a comptar des de l'endemà de la data de publicació de la convocatòria.
En el cas que l'òrgan competent no dicti i notifiqui la resolució en el termini de quatre mesos, s'entendrà que la sol·licitud s'ha desestimat d'acord amb l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
Les persones interessades poden interposar recurs d'alçada davant el conseller/a del departament responsable del tràmit en el termini d'un mes a comptar des de l'endemà de la notificació de la resolució.
És una taxa l'acreditament de la qual es produeix en el moment de formular la sol·licitud de segona certificació i testimoniatge de sentències i altres documents que consten als expedients judicials.
Per sol·licitar al jutjat l'emissió de segona certificació i testimoniatge de sentències i altres documents, cal haver pagat prèviament els 11,05 € de la taxa, tret que se'n tingui l'exempció.
A persones jurídiques que, directament o mitjançant representació, sol·licitin l'emissió de segona certificació i testimoniatge de sentències i altres documents que consten en els expedients judicials en els ordres jurisdiccionals civil i contenciós administratiu.
Es tracta d'una línia d'ajuts que subvenciona per una banda, el cost de l'obtenció i renovació de l'ecoetiqueta, un distintiu atorgat per la Unió Europea per a productes i serveis respectuosos amb el medi ambient (Ecoetiquetatge), i per l'altra, la implantació de processos de disseny i desenvolupament ambiental, és a dir, l'ecodisseny.
A empreses, fundacions i altres entitats sense ànim de lucre per al foment dels sistemes d'ecoetiquetatge i ecodisseny.
Per implantar un parc eòlic o una planta solar fotovoltaica cal formular una consulta prèvia a la Ponència d'energies renovables, sobre la viabilitat de l'emplaçament projectat per a la instal·lació.
També es pot sol·licitar que la Ponència es pronuncïi sobre l'amplitud i el nivell de detall de l'estudi d'impacte ambiental.
Són subvencions destinades a empreses públiques o privades, fundacions o altres entitats sense ànim de lucre, i ens locals que hagin implantat un sistema de gestió ambiental basat en el Reglament EMAS o bé hagin renovat el que ja tenien implantat.
En concret són objecte de la subvenció:
Nova convocatòria de subvencions.
Termini per presentar la sol·licitud: del 19 de juny al 20 de juliol de 2020
La persona o l'empresa sol·licitants, prèviament a la presentació de la sol·licitud de l'autorització ambiental o bé de la sol·licitud de l'autorització substantiva (en el cas de les activitats extractives de l'annex I.3 de la Llei 20/2009), pot requerir a la Ponència Ambiental que es pronunciï sobre el contingut mínim de l'estudi d'impacte ambiental, i sobre l'amplitud i el nivell de detall que ha de tenir, del projecte i de la informació bàsica necessària per a dur a terme l'avaluació ambiental.
A totes les activitats, amb les instal·lacions o les parts de les instal·lacions corresponents, de titularitat pública o privada, que estiguin incloses a l'annex I.1, I.2 i I.3 de la Llei 20/2009, de prevenció i control ambiental de les activitats.
Els operadors de les activitats incloses en l'annex III, de la Llei 26/2007, de 23 d'octubre, de responsabilitat mediambiental, modificada per la Llei 11/2014, de 3 de juliol, sense perjudici de les exempcions que preveu l'article 28, han de disposar d'una garantia financera que els permeti fer front a la responsabilitat mediambiental inherent a l'activitat que pretenguin desenvolupar.
A les persones físiques o jurídiques que actuen com a operadors de les activitats següents:
A les persones físiques o jurídiques que comptin amb instal·lacions de residus miners classificades com de categoria A, d'acord amb el que estableix el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres.
Resten exemptes les activitats incloses en l'apartat 8.c) i d) de l'annex III de la Llei 26/2007:
La fiança de restauració té per objecte garantir la protecció del medi ambient i l'execució dels treballs de restauració inclosos en la corresponent autorització.
La fiança que ha d'estar dipositada es revisa anualment per tal que sigui proporcional al risc ambiental que comporta l'activitat.
Aquesta revisió pot donar lloc a un retorn parcial o a que s'hagi de constituir un dipòsit complementari.
En el transcurs de l'explotació quan es produeix una duplicitat de la fiança, per canvi de titular, canvi d'aval o altres motius, es duran a terme els tràmits de retorn de la fiança duplicada.
A la finalització de l'activitat, l'Administració ha de comprovar, a instància del titular, que la restauració s'ha realitzat correctament, i que es pot iniciar el termini de garantia establert a l'autorització, posteriorment, un cop transcorregut aquest termini s'ha de comprovar que la restauració s'ha desenvolupat favorablement i, per tant, es pot retornar la fiança.
Nota informativa sobre el retorn de fiances d'activitats extractives, en aplicació del Decret Llei 18/2020, de 12 de maig
A persones físiques o jurídiques titulars d'una autorització minera vigent.
L'EMAS és un sistema voluntari de gestió ambiental regulat per un Reglament de la Unió Europea.
És una eina disponible per a qualsevol organització que operi en algun sector econòmic de la Unió Europea o fora de la Unió Europea i que vulgui:
Qualsevol organització pública o privada pot implementar l'EMAS.
Amb l'EMAS III, també poden accedir al sistema les organitzacions no europees i les empreses europees que operen en països no europeus.
Consisteix en la presentació d'al·legacions o de la resposta a les consultes que es facin en els tràmits relatius a l'avaluació ambiental de plans i programes, així com els tràmits relacionats amb les autoritzacions ambientals d'activitats i l'avaluació d'impacte ambiental de projectes d'acord amb el que estableixi cadascuna de les normatives aplicables.
A les entitats sense afany de lucre que treballen per a la protecció del medi ambient i el patrimoni natural i que siguin persones interessades dels tràmits.
L'administració ambiental emet, d'ofici, consultes a les entitats ambientals que considera persones interessades en un determinat projecte.
Si la vostra entitat no ha estat consultada, i considereu que us heu d'interessar en el procediment, podeu personar-vos sempre que compliu les condicions necessàries i que trobareu resumides a l'apartat Requisits.